Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14306

1. Bevezetés és alapvető fogalmak Ennek a Mellékletnek az a célja, hogy útmutató anyagként szolgáljon azon Tagállamok részére, amelyek hasznosnak találják az üzemeltetési követelményekkel megegyező berendezés megbízhatósági és üzemkészségi fok megadását. Az ebben a Mellékletben lévő anyag célja az, hogy útmutató és tisztázó célra szolgáljon, és nem képezi az ebben az Annex-ben lévő Szabványok és Ajánlott Gyakorlatok részét. 1.1 Meghatározások Facility availability. Berendezés üzemkészsége A tényleges üzemelési időnek a meghatározott üzemelési időhöz viszonyított aránya. Facility failure. Berendezés meghibásodása Bármilyen olyan előre nem várt esemény, amely egy olyan üzemeltetésileg jelentős időtartamot hoz létre, amelynek során egy berendezés a meghatározott tűréshatárok között nem biztosítja szolgáltatását. Facility reliability. Berendezés megbízhatósága Az a valószínűség, hogy a földi berendezés a meghatározott tűréshatárok között üzemel. Megjegyzés. - Ez a meghatározás arra a valószínűségre utal, hogy a berendezés egy meghatározott időtartamon keresztül üzemelni fog. Mean time between failure (MTBF). A meghibásodások közötti átlag idő (MTBF) Egy berendezés tényleges működési ideje osztva az ugyanazon időtartam alatti összes berendezés meghibásodás számával. Megjegyzés. - Az üzemelési idő általában úgy kerül megálasztásra, hogy magába foglaljon legalább öt - de inkább több - berendezés meghibásodást abból a célból, hogy a kapott szám egy elfogadhatóbb mértékű bizonyosságot adjon. Signal reliability. Jel megbízhatóság Az a valószínűség, hogy az előírt jellemzőjű térbeli jel a légijármű részére rendelkezésre áll. Megjegyzés. - Ez a meghatározás arra a valószínűségre utal, hogy a jel egy meghatározott időtartamon keresztül rendelkezésre áll. 2007/70/II. szám 1.2 Berendezés megbízhatóság 1.2.1 A megbízhatóság tényezők kombinációja által érhető el. Ezek a tényezők változók és egyedileg lehet azokat szabályozni egy olyan egységes megközelítéssel, ami optimális, és összhangban áll az egyedi környezet körülményeivel és szükségleteivel. Egy tényező bizonyos mértékben ellensúlyozható lehet, például az alacsony megbízhatóság, a megnövelt karbantartó személyzet biztosításával és / vagy a berendezés tartalékolásával. Hasonlóképpen a karbantartó személyzet alacsony szintű hozzáértése a nagy megbízhatóságú berendezés biztosításával. 1.2.2 A következő képlet százalékban fejezi ki a berendezés megbízhatóságot: R=100 e-t/m ahol: R = megbízhatóság (annak a valószínűsége, hogy a berendezés az előírt tűréshatáron belül üzemképes lesz a t idő alatt, azonkívül ezt úgy is nevezik, hogy a hibamentes működés valószínűsége, Ps ); e = a természetes logaritmus alapja; t = az érintett időtartam; m = a meghibásodások közötti átlag idő. Látható az, hogy a megbízhatóság úgy növekszik, ahogy a meghibásodások közötti átlag idő (MTBF) növekszik. Egy magasfokú megbízhatósághoz és a t üzemeltetési szempontból jelentős értékeihez nagy meghibásodások közötti átlag időre lesz szükség, ennek megfelelően a meghibásodások közötti átlag idő a megbízhatóság kifejezésének egy másik, jóval megfelelőbb módja. 1.2.3 A gyakorlati tapasztalatok azt mutatják, hogy a fenti képlet az elektronikus berendezések többségére igaz ott, ahol a meghibásodások a Poisson féle eloszlást követik. Nem lesz alkalmazható a berendezés működésének kezdeti idején, amikor viszonylag nagyszámú az egyedi alkatrészek idő előtti meghibásodása, és akkor sem lesz igaz, amikor a berendezés közeledik a felhasználhatósági idejének végéhez. 1.2.4 Számos berendezés típusnál, amely hagyományos alkatrészeket használ fel, 1 000 órás, vagy annál több meghibásodások közötti átlag időt értek el. Az 1 000 órás meghibásodások közötti átlag idő jelentőségének jelzésére a megfelelő 24 órás megbízhatóság körülbelül 97,5 százalékos (azaz a berendezés meghibásodási valószínűség egy 24 órás időtartam alatt körülbelül 2,5 százalék). 1.2.5 Az F-1. számú ábra mutatja be a berendezés hibamentes működésének, Ps, az egy t időtartam utáni valószínűségét különféle meghibásodások közötti átlag idő értékekre. Megjegyzés. - Fontos az, hogy annak valószínűsége, hogy a hibamentes működés időtartama egyenlő legyen a meghibásodások közötti átlag idővel (MTBF), csak 0,37 (37 százalék); ennek megfelelően nem feltételezett az, hogy a meghibásodások közötti átlag idő meghibásodás- mentes időtartam. 1.2.6 Látni lehet azt, hogy a meghibásodások közötti átlag idő szabályozása létre fogja hozni a megbízhatóság kívánt fokát. Azok a tényezők, amelyek hatással vannak a meghibásodások közötti átlag időre, és ebből eredően a berendezés megbízhatóságára, a következők:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes